पश्चिम बंगाल में सत्तारूढ़ तृणमूल कांग्रेस के महासचिव पार्था चटर्जी ने शनिवार को पार्टी अध्यक्ष और मुख्यमंत्री ममता बनर्जी के खिलाफ तीखी टिप्पणी करने वाली भारतीय जनता पार्टी (भाजपा) पर जमकर निशाना साधा। बंगाल के शिक्षा मंत्री चटर्जी ने कहा, “ममता बनर्जी की लोकप्रियता और उनके आकर्षण से जलन और हीनभावना के चलते वे ऐसा कह रहे हैं। वे कुछ ही समय पहले यहां आए हैं, केले की पत्तियों पर खाना खाते हैं, पांच सितारा होटलों में रात्रिभोज करते हैं, अपमानजनक टिप्पणियां करते हैं और चले जाते हैं।”